Руслан Мікалаевіч Шкодзін

Руслан Мікалаевіч Шкодзін (нар. 24 сакавіка 1973, г. Віцебск) — беларускі вайсковец, дэпутат Палаты прадстаўнікоў Нацыянальнага сходу Рэспублікі Беларусь з 2024 года.

 Біяграфія 
Нарадзіўся 24 сакавіка 1973 года ў г. ВіцебскуБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыў Мінскае вышэйшае ваеннае каманднае вучылішча па спецыяльнасці «Камандная тактычная мотастралковых войскаў»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне»; палкоўнік.

Праходзіў службу на камандных і штабных пасадах — у 103-й асобнай гвардзейскай паветрана-дэсантнай брыгадзе, у ваенным камісарыяце Віцебскай вобласці, ваенным камісарам Віцебскай вобласці.

Выбіраўся дэпутатам Віцебскага абласнога Савета дэпутатаў 28-га склікання. З’яўляўся членам Віцебскага абласнога выканаўчага камітэта.

У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Віцебскай-Чыгуначнай акругі № 19. Член Пастаяннай камісіі па нацыянальнай бяспецы.

 Узнагароды 
Узнагароджаны медалём «За бездакорную службу» I, II і III ступені.

 Сям'я 
Жанаты, мае дваіх дзяцей.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Ваенныя камісары Беларусі